שיזאו

שיזאו (באנגלית: SheZow) היא סדרת טלוויזיה אוסטרלית-קנדית מונפשת, מסוגת קומדיה וגיבורי על, אשר נוצרה על ידי אובי סקוט וייד, בוימה והופקה על ידי גיליאן קאר והולחנה על ידי כריסטופר אלבס. חברות ההפקה של הסדרה הן SheZow Productions, Vision Animation, Kickstart Productions, Obieco Entertainment, Film Victoria, Moody Street Kids ו-Network Ten Productions. הסדרה עוקבת אחר גיא, ילד שמקבל כוחות על ונלחם בפשע כגיבורת על.

הסדרה שודרה במקור באוסטרליה בערוץ Network 10, כאשר היא שודרה החל מ-15 בדצמבר 2012 עד 2 בנובמבר 2013. בישראל הסדרה שודרה בדיבוב עברי בערוץ הילדים, כאשר היא שודרה החל מ-6 בינואר 2014 והסתיימה באותה שנה. לסדרה הופקה עונה אחת הכוללת 52 פרקים באורך 12 דקות.

בשנת 2013 הסדרה זכתה בשני פרסים מאת Australian Screen Sound Guild.

 תקציר העלילה 
גיא האמדון, ילד רגיל בן 12, מגלה טבעת בעלת כוחות-על שהייתה שייכת לדודתו אגנס המנוחה ועונד אותה. הטבעת מאפשרת לשנות צורה לגיבורת על בשם "שיזאו", דבר שבהתחלה לא מוצא חן בעייני גיא מפני שהוא נהפך לאישה. כשהוא מנסה להוריד את הטבעת הוא לא מצליח, ולכן הוא נאלץ להילחם בפשע בתור אישה. במהלך הסדרה רואים כיצד גיא מתמודד עם המצב יחד עם אחותו התאומה וחברו הטוב, איך הוא מסתיר את זהות גיבורת העל שלו ואיך הוא נלחם בפשע.

 דמויות 
 גיא האמדון / שיזאו – ילד רגיל בן 12 בעל כוחות על. אחיה התאום של קלי וחברו הטוב של מאז. הוא נלחם בפשע בתור גיבורת על בשם "שיזאו", אליה הוא נהפך שהוא אומר את המשפט "כוח הבנות!" (במקור: "!You Go Girl", "קדימה ילדה!").
 קלי האמדון – ילדה רגילה בת 12. אחותו התאומה של גיא. רצתה להיות "שיזאו", אך אחיה התאום נהפך אליה. מכירה כל פרט בנושא גיבורת העל, ונשיאת מועדון המעריצים שלה.
 מאז קלפר – חברו הטוב של גיא. לפעמים שגיא יוצא להילחם בפשע בתור "שיזאו", מאז מצטרף איתו בתחפושת של גיבור על, אף על פי שאין לו כוחות.
 שילה – מחשב שנמצא במפקדה של שיזאו. מוצגת על המסך כשפתיים עם שפתון ורוד. מרבה לצחוק על גיא, אף על פי שהיא מאוד אוהבות אותו.
 בוקסטר האמדון – אבא של גיא וקלי. קצין משטרה ששונא את גיבורת העל שיזאו, מבלי שהוא יודע שזה בנו, כי היא מפריעה לו להילחם בפשע.
 דרושה האמדון – אמא של גיא וקלי. מעריצה את שיזאו. באחד הפרקים היא גילתה שגיא הוא שיזאו והיא רצתה לספר את זה לכולם.
 וואקרמן – השותף הטיפש של השוטר בוקסטר. מעריץ את שיזאו.
 מוקטופוס – מפלצת ים דמוי כריש, חדשן, תמנון וטריגון. אחד מהאויבים של שיזאו ובעל נטייה ללעוג למה שאנשים אומרים.

 מדבבים 
הדיבוב המקורי בוים על ידי דייל וורן, והופק על ידי טרי קלסן. הדיבוב העברי בוים על ידי אפי בן ישראל, והופק על ידי ענבר שטגר עזרא.
דמותמדבב/ת באנגליתמדבב/ת בעבריתגיא האמדון - שיזאודייוויד מיילס בראוןאיטן גרינברגקלי האמדוןדיאנה קארינהשחר קדושמאז קלפרמט הילעומר שטיינברגשילהג'קלין ברנןענת ניבבוקסטר האמדוןדן האמילערן מורדרושה האמדוןאליזבת נאבןשירי גדניוואקרמןליאל ברוקסגיא רושיניאקמוקטופוסצביקה פורמן

 פרקים 
מספר הפרק בסדרהשם הפרק במקור שם הפרק בעבריתתאריך שידור מקורי 1SheZow Happensהשיזאו מתחיל15 בדצמבר 20122Cold Fingerקור-פינגר3Makin' Bankמגנים על האוברדראפט16 בדצמבר 20124Super Sidekickעוזר-על5Glamageddonמלחמהממת21 בדצמבר 20126SheZapשיזאפ7S.I.C.K. Dayיום ח.ו.פ.ש.22 בדצמבר 20128Stuck Upמתלהב9SheZow Meets DudePowשיזאו פוגשת את גברפאו23 בדצמבר 201210ShePhatהתנפחות11Guy and Dollחלומות פז28 בדצמבר 201212Family Treeעץ משפחה13Babysitter Jittersחרדות בייביסטיר29 בדצמבר 201214No Tattoo 4 Uלא תקבל קעקוע15A Walk in My Heelsלכי בנעלי העקב שלי30 בדצמבר 201216She-Tשי-טי17BrouHaHaהוהאהא6 ביולי 201318Shehicle Pickleבעיות רכב19Momnesiaאמאמנזיה13 ביולי 201320Facsimiladyפקסמיליידי21She Palחברה טובה20 ביולי 201322Le Pigeonהיונה23In She-Dבתלת-מימד27 ביולי 201324Fibberacheeפיבראצ'י25Sarcazmo the Greatסרקאזמו הגדול3 באוגוסט 201326SheSquatchשיסקוואץ'27Fortune Kookyעוגיית מזל10 באוגוסט 201328Black Is the New Pinkשחור זה הוורוד החדש29Mr. Nice Guyמר נחמד17 באוגוסט 201330Dental Breakdownסיפור עם שיניים31Crash Thunderקראש רעם24 באוגוסט 201332Meet Dr. Frankenweatherתכירו את דוקטור ברומטר33Maz Juniorמאז ג'וניור31 באוגוסט 201334Uncommon Coldצינון לא רגיל35Transformation Overloadבעיות השתנות7 בספטמבר 201336Wishingtonמשאלתון37PSA-Listerדוברת הציבור14 בספטמבר 201338Friend or Fauxחבר או זיוף39SheZow for a Dayשיזאו ליום אחד21 בספטמבר 201340No Girls Allowedהכניסה לבנות אסורה41Unpluggedניתוק זמני28 בספטמבר 201342Lawn Gone Madהדשא השתגע43Evil Villains Dayיום הרשעים המרושעים5 באוקטובר 201344Vampire Cats in Zombie Townחתולי ערפד בעיר הזומבים45SheZon's Greetingsברכות לחג12 באוקטובר 201346!Snow Way, Dudeשלג בטירוף שלנו47Hot Rocksאבנים חמות19 באוקטובר 201348SheZap is Whackשיזאפ חוזרת49Missing Linkהחוליה החסרה26 באוקטובר 201350Null and Voidחילופי תלמידים51Supernatural Historyהיסטוריה על-טבעית2 בנובמבר 201352DudePow Returnsחזרתו של גברפאו

 הפקה 
פיילוט הסדרה שודר לראשונה ב-4 במאי 2007 כפרק העשירי בסדרה "Shorty McShorts' Shorts" ששודרה בערוץ דיסני. קונספט הסדרה נוצר על ידי אובי סקוט וייד, כשההשראה לפיתוחה הגיעה מסדרות טלוויזיה של גיבורי על שהוא צפה בהן. וייד סיפר כשהוא היה ילד הוא צפה בסדרה "שאזאם!", שבה הפרוטגוניסט הופך לגיבור על שהוא אומר "שאזאם". יוצר הסדרה חשב מה יקרה אם הוא יגיד משהו אחר בטעות - האם הוא יקבל תלבושת אחרת או יהפוך לגיבור אחר?

קהל היעד של הסדרה הוא ילדים בגילאים 6–11. הרבה תכנים בסדרה הגיעו בעיקר מצוות הכותבות שלה. וייד סיפר "שאלתי את הנשים בצוות שלי... מה תהיה חולשה טובה לאישה גיבורת על וכולם אמרו, 'שיער רע!'... הרבה מהגאדג'טים והבדיחות [עבור 'שיזאו'] הגיעו מנשים". לסדרה הופקה עונה אחת הכוללת 52 פרקים, כאשר מאז שידורה המקורי בערוץ Network 10 באוסטרליה היא הופצה ברחבי העולם. בין היתר היא שודרה בבריטניה בערוץ Kix, בבלגיה בערוץ Ketnet ובישראל בערוץ הילדים. הסדרה שודרה גם בארצות הברית ב-1 ביוני 2013 בערוץ Hub Network, אשר קיווה שהיא תעלה בו את מדד הרייטינג. מנכ"לית הערוץ, מרגרט לוש, אמרה שאם הסדרה תצליח חברת הסברו תייצר לה מוצרים, דבר שלא קרה.

בריאיון שהתרחש בשנת 2013 וייד אמר שיש נכונות ליצור עונה שנייה לסדרה, בה הדמויות יגלו יותר על גיבורת העל "שיזאו" ואת הסיבה שגיא הוא הגבר הראשון שהצליח להשתמש בטבעת. בשנת 2016 הוא שיתף שהוא החל את הפקת העונה השנייה בשיתוף Hub Network, עם תקציב גדול יותר מהעונה הראשונה. עם זאת, בעקבות מיתוג מחדש של הערוץ, נודע לוייד שהפקת העונה השנייה נעצרה. הוא הכריז שעלילת הסדרה תמשיך בסדרת קומיקס, כאשר הגיליון הראשון שלה, "SheZow: Sleepless 'n' She-Addled", יצא לאור כבר בשנת 2015. נאמר שהגיליון השני יצא בחג המולד, אך בסופו של דבר הוא לא פורסם מעולם.

 קבלה 
עלילת הסדרה, שעוקבת אחר ילד שנלחם בפשע כגיבורת על, הובילה לתשומת לב שלילית בקרב קהילות נוצריות ימניות, אשר טוענות שהסדרה משתמשת בהומור לילדים באמצעות קרוס-דרסינג, ולכן צריך להחרים אותה. בין הקהילות נמצאת קבוצת One Million Moms, קבוצה מתוך איגוד American Family Association, וחדשות ברייטברט, אתר חדשות המזוהה עם הימין הקיצוני, בו כתב על הסדרה בן שפירו. בתגובה לטענות שקצת נבהל מהן, אמר וייד שלא הייתה כוונה ליצור סדרה עם איזושהי אג'נדה פוליטית, כמו כן שמגדרו של הדמות הראשית אינו משתנה, פשוט הוא לבוש כמו בחורה. בנוסף, דובר מטעם הליגה ההומו-לסבית נגד השמצה אמר שהטענות על הסדרה הן "רק ניסיון מגוחך לחיפוש תשומת לב".

 קבלת הסדרה בישראל 
בישראל הסדרה החלה את שידוריה בדיבוב לעברית בערוץ הילדים ב-6 בינואר 2014. לקראת עליית הסדרה בארץ, היו מספר ביקורות מעורבות כלפיה בגלל עלילתה. למרות הביקורות, הערוץ החליט לשדר את הסדרה, והיא זכתה להצלחה בקרב הצופים.

 קישורים חיצוניים 



 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה אוסטרליות לילדים
קטגוריה:סדרות טלוויזיה קנדיות לילדים
קטגוריה:ערוץ הילדים: תוכניות רכש
קטגוריה:תוכניות טלוויזיה שעלו לשידור בשנות ה-2010
קטגוריה:סדרות הנפשה אוסטרליות
קטגוריה:סדרות הנפשה קנדיות
קטגוריה:סדרות קומדיה קנדיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2012